Johannes Sinapius

**Johannes Senff**, latina plumnomo ***Johannes Sinapius*** (1505-1560) estis germana kuracisto, humanisto, helenisto kaj amiko de Johano Kalvino, frato de Chilian Sinapius (1506-1563), lernanto de Johano Manardo en la Universitato de Ferrara kaj privata kuracisto de Herkulo la 2-a d'Este (1508-1559) kaj lia edzino Renata de Francio (1510-1574). En Ferrara li estis profesoro de la itala poetino Olympia Fulvia Morata (1526-1555), filino de Fulvio Peregrino Morato (1483-1548), mentoro de la infanoj de la duko.

## Vivo 
Li estis filo de Kaspar Senff (1481-1535), urba konsilanto de la imperia germana urbo Schweinfurt. Kiam infane, li vizitadis la lokan latinan lernejon kaj enmatrikuliĝis en Erfurto en la pasko de 1520. Tie li enamikiĝis al Joachim Camerarius, la Maljuna (1500-1574). Somere de 1523, li enmatrikuliĝis en Lepsiko kaj bakalaŭriĝis en la 13-a de julio. Li studis la grekan sub gvidado de Petrus Mosellanus (1493-1524) kaj post lia morto li enmatrikuliĝis en Wittenberg por daŭrigi siajn studojn kun Filipo Melanktono (1497-1560).

En la 28-a de septembro 1526 li enmatrikuliĝis en Hajdelbergo kie la katedro pri la greka estis okupata de Simono Grineo (1493-1541), kiun li baldaŭe konatiĝis en Wittenberg. En la 6-a de aŭgusto 1527 li diplomiĝis kiel Majstro pri Artoj kaj ekde tiam li komencis instrui kursoj pri artoj. Unu el la lernanto de Sinapius, en 1528, estis Johann Fichard (1512-1580), kiu restis en Hajdelbergo ĝis 1530, vivante en la domo de Johannes Lotzer -- frato de Sebastian Lotzer (1490-1525) --, persona kuracisto de Ludoviko la 5-a (1478-1544), palatina elektisto. Sinapius dediĉis al Lotzer lia "Declamatio" (1530) kontraŭ la oponantoj de la novaj instruadoj.

Kiam Grynaeus iris al Bazelo, Sinapius sukcedis lin kiel profesoro pri la greka en majo 1529 en la Universitato de Hajdelbergo. Tamen, li seniluziiĝis pro manko de respondo al siaj ideoj kaj faris planojn studi medicinon en Italio. Ĉirkaŭ marto 1531 li iris al Freiburg por viziti Erasmon, kiu instigis lin studi en Ferrara sub gvidado de Giovanni Manardo (1462-1536). En oktobro 1531 li rezignis al sia posteno en Hajdelbergo kaj vizitis Buceron (en la 18-a de oktobro) kaj Grynaeus en Bazelo, kie li laboris kiel revizianto al la presistoj Johann Bebel (aktiva inter 1523-1550) kaj Andreas Cratander (1490-1540) sur latina tradukado de la "Vivoj" (Plutarchi Vitae) far Plutarko (1531). Donace Sinapius ricevis de Cratander kopion de sia verko pri Teofrasto (Characters) en la greka kaj latina kun dediĉa mesaĝo kaj aŭtografo, nun en la Brita Biblioteko.

En 1532, Sinapius alvenis al Ferrara, kie li ricevis sian doktoriĝan diplomon kaj komencis instrui medicinon. Samtempe li eniris serve de la duko Herkulo la 2-a d'Est kaj lia edzino Renata de Francio, kiel kortega kuracisto kaj kontrolisto pri la edukado de iliaj infanoj. Pro la komfortableco de ĉi-posteno, post multe heziti, li rifuzis inviton al la Universitato de Tubingeno promociita de Ambrosius Blarer (1492-1564) laŭ rekomendo de Simono Grineo. En 1538 li edziĝis al Françoise de Boussiron apogita de Johano Kalvino.

## Verkaro 
* Adversus Ignaviam, Et Sordes Eorum, Qui Literas Humaniores negligunt, aut cotemnunt, 1530
* Graecorum Romanorumque illustrium vitae: en denuò tibi exhibemus humanissime ... 1535, Plutarchus Chaeronensis, Antonius Tudertinus, Johannes Sinapius
* Schlesische Curiositäten, Volume 1, 1720
* Idea Boni Principis, Historicis Brennonum Symbolis: Brevissime Concepta Et ..., 1682
* Clava Herculis P. Pr. Friderico Wilhelmo S. R. I. Electori Marchioni ... 1681
* De selectioribus Ducum Olsnensium nummis, exercitationes nonnullas, quibus speciatim occasione nummi in agris Ducatus Ollnensis effossi ..., 1705
* Herculis vita, 1539, Lilio Gregorio Giraldi, Celio Calcagnini, Johannes Sinapius
* Jo. Sinapii, adversus Ignaviam et Sordes eorum, qui Literas humaniores negligunt, aut contemnunt, eo quod non sint de Pane lucrando, Declamatio, 1530
* "Defensio Eloquentiae" ("Defende de la elokventeco"), 1528

## Literaturo 
* Bibliothèque Nationale de France
* Post-reformation Digital Library
* Johannes Sinapius (1505-1560): Hellenist and Physician in Germany and Italy, John L. Flood, David J. Shaw
* Contemporaries of Erasmus: A Biographical Register of the ..., Volumes 1-3, Peter G. Bietenholz, Thomas Brian Deutscher

## Vidu ankaŭ 
* Gvajako
* Peter Luder (1415-1472) germana humanisto kaj kuracisto en la Universitato de Hajdelbergo
* Rudolf Agricola (1443-1485)
* Jakob Wimpfeling (1450-1528)
* Johann von Dalberg (1455-1503)
* Marteno Poliho (1455-1513)
* Johano Reuchlin (1455-1522)
* Giovanni Manardo (1462-1536)
* Conrad Celtis (1459-1508)
* Johannes Virdung (1463-1539)
* Erasmo de Roterdamo (1465-1536)
* Hermano Busko (1468-1534)
* Willibald Pirckheimer (1470-1530)
* Giglio Gregorio Giraldi (1479-1552)
* Celio Calcagnini (1479-1541)
* Georg Tannstetter (1482-1535)
* Sebastian Münster (1488-1552)
* Ulrich von Hutten (1488-1523)
* Jakob Micyllus (1503-1558)
* Chilian Senf (1506-1563) frato de Johano Sinapo
* Johannes Sturm (1507-1589)
* Herkulo la 2-a d'Este (1508-1559)
* Johano Kalvino (1509-1564)
* Renata de Francio (1510-1574)
* Realdo Colombo (1516-1559)
* Olympia Fulvia Morata (1526-1555)
* Simono Grineo (1493-1541)
* Ambrosius Jung (1471-1548)
* Filipo Melanktono (1497-1560)
* Jan Jessenius (1566-1621)
* Jacobus Sinapius (1575-1622)
* Ján Sinapius-Horčička (1625-1682)
* Johann Sinapius (1657-1725)
* Daniel Sinapius (1640-1688)
* Jacobus Sinapius (1575-1622)

## Referencoj 
Kategorio:Germanaj kuracistoj
Kategorio:Germanaj humanistoj
Kategorio:Germanaj helenistoj
Kategorio:Universitato de Hajdelbergo
Kategorio:Universitato de Ferrara
Kategorio:Universitato de Erfurto
Kategorio:Universitato de Lepsiko
Kategorio:Universitato de Wittenberg